El Rumi

Ahmad Jalaluddin Rumi, sè lebbi èkennal kalabân El Rumi (lahèr 30 Mèi 1999) èngghi panèka musisi, komèḍian, sareng palakon ḍâri bhângsa Inḍonèsia.Salma Jauza. "Profil dan Agama El Rumi, Anak Kedua Maia Estianty dan Ahmad Dhani". Liputan 6. 2024-02-12. Aksès 2026-01-08.

 Biografi 

 Kaoḍi'ânna dhibi'èn 
Akadhi kaka' sareng alè'na, Ahmad Dhani aparèng asma ana' sè nomer ḍuwâ' ḍâri kabinânna kalabân Maia Estianty ngagghuy toko sufi sè èkasennengngè.Ady Prawira Riandi dan Andika Aditia. "Biodata El Rumi: Pendidikan, Karier, dan Profil". Kompas. 2022-09-19. Aksès 2026-01-08. Ahmad Jalaluddin Rumi èngghi panèka asmana ana'na sè èlahèraghi è Jakarta tangghâl 30 Mèi 1999. Èolok kalabân nyama El, salèrana ngaghungè sorang kaka' sè anyama Ahmad Al Ghazali (Al) sareng sèttong alè' sè anyama Abdul Qadir Jaelani (Dul). Katello' ana' panèka bâḍâ è bâbâna asuhan Ahmad Dhani saamponna apèsana orèng towana ka'rowa. Akadhi tarètanna sè laen, El Rumi jhughân pènter amaèn musik. Hal panèka jhughân tanti karana salèrana lahèr ḍâri kalowarga musisi se tanto lèbur ka musik. Sajjhek ghik kènè', salerana ampon èkennalaghi kalabân musik.

 Karèr 

 Karèr Musik 
El Rumi ngawwâlè karèr amusik asareng the Lucky Lakinè taon 2009. Band kalowarga panèka bâḍâ è bâbâna asuhan Ahmad Dhani. Awwâlna, band panèka coma bâḍâ tello' orèng angghuta, tatapè pas atambâ ḍuwâ' orèng polè. È awwâl munculna, El Rumi asareng the Lucky Laki suksès kalonta lèbât laghu "Superman". Ḍâlâm laghu panèka, viḍèona aèssè massa kènè'na Al, El, sareng Dul asareng ramana. Singgel panèka bâḍâ è album lu-ghâlluna sè ajuḍul New Beginning 09.Elizabeth Chiquita Tuedestin Priwiratu. "Biodata dan Profil El Rumi, Kedekatannya dengan Syifa Hadju Disorot". IDN Times. 2024-08-02. Aksès 2026-01-08.

È ajang Indonesia Idol 2012, the Lucky Laki temmo tambil ngèbâ laghu sè èkalontaaghi sareng Led Zeppelin, Black Dog. È taon sè sami, katellona makalowar singgel "Kaulâ Lèbur Asareng Orèng Sè Kaulâ Sennengngè" sè èsingkat dhâddhi ASBOYS. Asareng ḍuwâ' tarètanna, salèrana agabung ḍâlâm Lucky Laki dhâddhi pamaèn drum. El Rumi jhughân kerrep arekkam kalakoânna amaèn musik tor anyanyè asareng ca-kancana lèbât YouTube.

 Karèr è lowar musik 
El Rumi toman amaèn sinètron sareng filem namong salèrana ngako lebbi saè manabi akarèr è lowar filem otâbâ dunia akting.

El jhughân èkennal karana segghutna noro' samacemma acara olahraga sè paḍâ artissa èantarana cabang olahraga akadhi: bal, tinju, badminton, sareng bola basket. Salèrana sampè' toman ngaollè tello' sabuk juara è laga tinju sè salèrana toro'è. Salèrana ngako sajjhek ghik kènè' ampon èlatè sareng ramana kaangghuy bertinju sè aghâbây salèrana lèbur olahraga kasebbhut.

El Rumi molaè amaèn è dunia komedi è taon 2023 saamponna noro' abintangè komèḍi kuis Arisan sè dhâddhi kalontana nyamana salèrana. Sajjhek ka'rowa, salèrana segghut noro' è ḍâlâm samacâmma acara komèḍi è tèlèvisi otâbâ è platform streaming.

Salaèn ka'rowa, El jhughân ngalola samacemma bisnis è lowar karèr hiburan, sala sèttongna salèrana toman èpadhâddhi Prèsiḍèn Klub Nusantara United FC è taon 203 sampè' 2025, sè è bâkto panèka èkaghungè sareng panankan ḍâri Erick Thohir, èngghi panèka Gamma Thohir.

 Sombher